Monire! Ndine VAYIRASI, muvyala wakhe wa cikhoso cakuyethyemula. Zina lane ni Koronavayirasi.

Nkhutemwa kwenda... na kuduka kufuma woko ili kuluta woko ilo kuti nipereke Monire. Casa cakutimbiskana malukufi!

Kasi muli kupulikapo za ine? Enya? Yayi? Mukupulika wuli mumtima pala mwapulika zina lane? 1) Kumasuka? 2) Kutimbanizgika? 3) Kudandaula? 4) Kukhumba kumanya vinandi? 5) Kuŵa na wofi? 6) Citima?

Kasi mukupulika wuli mumtima za ine, Koronavayirasi? Nkhupulikiska. Nane ningapulika nthena mumtima. (Pala munapepala, jambulani cisko cinu cakulongola umo mukupulikira mumtima za ine.)

Nyengo zinyakhe ŵalalaŵalala ŵakudandaula pala ŵakuŵazga nyuzi panyakhe kuniwona pa wayilesi yakanema.

Kweni nijilongosolenge ndekha kuti mupulikiske.

Pala niza kuzakamucezgerani, nkhuyegha: kusuzgika pakuthuta, kocha thupi na cikhoso.

Kweni nkhukhaliska na ŵanthu cala, kweniso pafupifupi wali yose wakucila, ngati umo vikuŵira pala mwakolopoka pakhongono, pakupola. PAWEMI! PAWEMI!

Mungadandaulanga yayi! ( Zunulani ŵanthu ŵalala awo ŵakumupwelelerani.) Ŵamuvikililaninge.

Ndipo mungawovwira: 1) Pakugeza mumawoko ghinu na sopo na maji uku mukwimba sumu. Mungimba sumu iyo mukuyitemwa, sumu ya dazi lakubabika kwinu, panyakhe sumu yakusungila vilembo. 2) Pakugwiliska nchito mankhwala ghakukoma majelemusi mumawoko na kughaleka kuti ghawomilile mumawoko mwenemumo. Kwambula kwendeska mawoko, ŵelengani mpaka 10:1,2,3,4,5,6,7,8,9,10 Pala mawoko ghinu ghawomila, mungalutaso kukazgala!!

Pala mwapanga vyose ivyo nizengeko cala kuzakamucezgerani uku madokotala ghakugwira nchito yakupenja katemela uyo wazamunizomerezga kumutawuzgani kwambula kumulwaliskani.

COVIBUKU

Koronavayirasi ni vayirasi iyo yikupangiska kuti ŵanthu ŵatondekenge kuthuta makola, thupi kocha kweniso kukhosomola. Koronavayirasi yikukhumba yimanye umo ŵanthu ŵakupulikira mumtima za iyo.

Ndimwe ŵakuzomerezgeka kutola buku ili pa intaneti, kupanga mabuku ghanyakhe pakucita fotokope, panji kuyisintha nkhani iyi panji kugwiriska nchito vithuzi malingana mwalembapo nthena:

Mutu: COVIBUKU

Wakulemba/Wakujambula vithuzi: Manuela Molina Cruz

Kulisintha: eKitabu LLC

Kung’anamulira: Cecilia Mwalwayo, Mervis Kamanga

Ciyowoyero: Tumbuka

Levo: 1b

Uko vyafumira: www.mindheart.co/descargables

CC BY NC: SA Creative Commons: Attribution 4.0 International Public License

Buku ili likalembeka na wovwiri wakufumira ku wupu wakucemeka All Children Reading: A Grand Challenge for Development (ACR GCD) na mawupu agho ghakayambiska wupu uwu ghakucemeka The United States Agency for International Development (USAID), World Vision na The Australian Government mwakukolerana na The Global Book Alliance. Buku ili likalembeka na wupu wakucemeka eKitabu LLC kweniso ivyo vili mubuku ili nimaghanoghano gha mawupu agha yayi ACR GCD na The Global Book Alliance. Cifukwa ca kusintha kuli kose uko kuli kucitika mubuku ili panji kung’anamulira muviyowoyero vinyakhe uko kuli kucitika, buku ili likutoleka kuti ndakuzomerezgeka na wupu wa ACR GCD yayi kweniso wupu wa ACR GCD wulije udindo pa vyose ivyo vyalembeka mubuku ili panji vyakubudika ivyo vingasangika mubuku ili.